EFF groei na 'vuil stemme' en Dali Mpofu oorloop – praag.co.za
Samesprekings met die minister van Samewerkende Regering en Tradisionele Sake, Lechesa Tsenoli het in duie gestort.
Verteenwoordigers het Sondag uit die samesprekings gestap nadat hulle sowat agt ure lank geredekawel het.
Die samesprekings het gevolg na dae van gewelddadige betogings in die gebied waarin een persoon dood is.
Inwoners eis onder meer die skorsing van die burgemeester en raadslede van die gebied en vra dat die munisipaliteit onder administrasie geplaas word.
Tsenoli sê die munisipaliteit kan nie sonder konkrete redes onder administrasie geplaas word nie, maar dat daar onmiddellik opgetree sal word indien bewys kan word dat die burgemeester en raadslede korrup en onbevoeg is.
Maar Bekkersdal was nie in die bui vir die ANC se pogings om hulle te paai nie.
Die gemeenskap het opstandig geraak ná 'n ernstige teregwysing van die Gautengse provinsiale leier Nomvula Mokonyane oor hul oproerigheid. "Mense ons kan dreig en sê dat hulle nie sal stem nie, maar die ANC het nie hulle vuil stemme nodig nie," het sy glo aan hulle gesê.
Die Bekkersdalgemeenskap dreig nou om die ANC uit die kussings te lig deur hul stemme aan die EFF te gee.
Mokonyane is deur Westonaria se burgemeester, Nonkoliso Tundz, ondersteun wat haarself na bewering nog meer ongewild as die premier gemaak het deur inwoners te beledig toe sy na hulle as "inkwenkwe" verwys het, 'n term vir diegene wat nog nie by die inisiasieskool was nie en gesien word as seuns.
Inwoners sê die ANC nie hulle "vuil stemme" nodig het nie, is daar ander politieke partye wat dit beter sal aanwend om effektief na die kiesers om te sien in teenstelling met hoe die ANC hulle behandel.
Baie inwoners van Bekkersdal sal vir die EFF [ Ekonomiese Freedom Fighters ] stem, het 'n swart student in mediastudies gesê.
Advokaat Dali Mpofu het intussen vir nog 'n opskudding in die ANC gesorg nadat hy bedank uit die party om by die EFF aan te sluit.
"Interne verlamming [ in die ANC ] is sodanig dat dit 'n kwessie van tyd is voordat dit irrelevant tot die breër revolusie raak," het Mpofu aan City Press gesê .
Mpofu was vir 33 jaar 'n lid van die ANC.
Hy is tans by die Farlam Kommissie van Ondersoek om gesinne van die mynwerkers wat dood is by Marikana verlede jaar, te verteenwoordig.
Die advokaat het aan City Press gesê dat hy glo dat "radikale beleid " nodig is om die armes te help. Hy het gesê die rykes moet aan die armes gee om "stabiliteit" te bewerkstellig.
"My enigste voorspelling is dat kiesers met die verloop van tyd sal sien dat hulle net weens die sentiment en die naam [van die ANC] ondersteun."
Skrywer Karin RoodtGepubliseer op 4 November 2013 Kategorieë Nuus, Suider-AfrikaSleutelwoord ANC, Bekkersdal, Dali Mpofu, EFF, inkwenkwe, Nomvula Mokonyane, oproer, vuil stemme